सोलन पुलिस इस मामले की गहनता से जांच कर रही थी. उसे अजय पर शक था तो पुलिस ने पूरा जाल बिछाया और अजय को गिरफ्तार कर उससे सारी बात उगलवाई, उसने हकीकत बयान की तो सभी भौचक्के रह गए, क्योंकि उसने खुलासा किया कि उसने ऋषिपाल को मारकर अपने गांव में दफन कर दिया है. पुलिस अजय को लेकर अपने साथ हरियाणा रवाना हुई. उसकी निशानदेही पर उसके घर से 15 फीट खुदाई कर ऋषिपाल के शव को बरामद किया. फिलहाल हिमाचल पुलिस एसएचओ ललित मोहन की अध्यक्षता में शव को लेकर सोलन पहुंची है. उसका सोलन जिला अस्पताल में पोस्टमार्टम करवाया जा रहा है.